Լուիս Էնրիկե

Լուիս Էնրիկե Մարտինես Գարսիա (իսպ.՝ Luis Enrique Martínez García), ավելի հայտնի է Լուիս Էնրիկե անունով (իսպ.՝ Luis Enrique; Մայիսի 8, 1970․ Խիխոն), նախկին իսպանացի ֆուտբոլիստ, 2011-2012 մրցաշրջանում մարզել է իտալական Ռոման։ Բարսելոնայի գլխավոր մարզիչ։ Մարզչական կարիերան սկսել է 2008 թվականին Բարսելոնա Բ-ից այնուհետև Ռոմա, Սելտա և Բարսելոնա։


== Կարիերա ==


==== Ակումբային ====
Լուիս Էրիկեի ակումբային կարիերան սկիզբ է առել խիխոնյան «Սպորտինգ» ակումբում, որից հետո նա հանդես է գալիս երկու աշխարհահռչակ իսպանական ակումբներում՝ «Ռեալ Մադրիդ» (1991—1996) և այդ ակումբի գլխավոր մրցակից կատալոնական «Բարսելոնայում», որտեղ եկել է ազատ տրասֆերի միջոցով։
Կապտանռնագույնի երկրպագունները շատ զգույշ էին խոսում նոր տրասֆերի մասին, սակայն արդեն Լուիս Էնրիկեն հասցրել էր նվաճել նրանց սրտերը և ակումբում մնաց ևս 8 տարի (1996—2004), նույնիսկ դարձավ թիմի ավագը։ 2004 թվականի օգոստոսի 10-ին, 34 տարեկան հասակում, նա հայտարարեց իր կարիերայի ավարտի մասին, զգալով, որ այլևս չի կարողանում խաղալ այսպիսի բարձր մակարդակի ակումբում և ավագի կոչումը հանձնեց Կառլես Պույոլին։
Խաղացել է աջև հարձակվողական կիսապաշտպանի դիրքում, սակայն նա եղել է ունիվերսալ խաղացող, այսինքն կարող է խաղալ ցանկացած դիրքում, բացի կենտրոնական պաշտպանի և դարպասապահի։
Լուիս Էնրիկեն իր պրոֆեսիոնալ կարիերայի ընթացքում խաղացել է 400 խաղ և խփել է 102 գոլ։
Լուիս Էնրիկեն ֆուտբոլային կարիերան ավարտելուց հետո որոշ ժամանակ ապրել է Ավստրալիայում, զբաղվել է արշավով։ Նա նաև մասնակցել է մի շարք փառատոննների՝ Նյու Յորքում (2005), Ամստերդամում (2006), Ֆլորենցիայում (2007) և Մարոկկոյում անցկացվող ավազային մարաթոնին։


==== Հավաքականում ====
Իսպանիայի ազգային հավաքականում Լուիս Էնրիկեն մասնակցել է երեք աշխարհի առաջնություններին (1994, 1998 и 2002) և 1996 թվականի Եվրոպայի առաջնությանը։ 62 ազգային թիմի խաղերում նա խփել է 12 գոլ։ Նա նաև եղել է օլիմպիական թիմի կազմի մեջ, և մեկ անգամ Բարսելոնայի կազմում խաղալով դարձել է 1992 թվականի ամառային Օլիմպիական խաղերի հաղթող։
1994 թվականի աշխարհի առաջնության քառորդ եզրափակչի ժամանակ, երբ նա խաղում էր Իտալիայի դեմ, Մաուրո Տասոթին արմունկով հարվածում է նրա դեմքին։ Էնրիկեն տեղեկությունների համաձայն կորցրել է ավելի քան կես լիտր արյուն։ Տասոթին այդ խաղի ժամանակ ոչ մի տեսակի նկատողություն չի ստանում, սակայն հետագայում նրան որակազրկում են վեց խաղով։


=== Մարզչական ===
2008 թվականի հունիսին վերադառնում է «Բարսելոնա» արդեն, որպես մարզիչ, սակայն մարզում է ակումբի երկրորդ կազմը։ 2011 թվականի ամռանը ԶԼՄ-ները սկսում են ակտիվորեն Լուիսին կապել իտալական «Ռոմայի» և իսպանական «Ատլետիկո Մադրիդ»-ի հետ։
2011 թվականի հունիսի 8-ին Լուիս Էնրիկեն պաշտոնապես դառնում է «Ռոմայի» գլխավոր մարզիչը։ Պայմանագիրը կնքվում է 2 տարվա ժամկետով։ Արդյունքում 2011-12 թվականների մրցաշարում «Ռոման» զբաղեցնում է ընդամենը 7-րդ տեղը, և Լուիս Էնրիկեն հեռանում է իր պաշտոնից։ 2013 թվականի հունիսի 8-ին դառնում է իսպանական «Սելտայի» գլխավոր մարզիչ, ստորագրելով 2 տարվա պայմանագիր։ Մրցաշարի վերջնական արդյունքով «Սելտա»ն զբաղեցնում է Պրիեմերայի 9-րդ հորիզոնականը, իսկ Լուիս Էնրիկեն հայտարարում է, որ նա կլքի ակումբը։
2014 թվականի մայիսի 19-ին Լուիս Էնրիկեն դառնում է իսպանական «Բարսելոնայի» գլխավոր մարզիչը։ Պայմանագիրը կնքվում է 3 տարվա ժամկետով, Էնրիկեն իր աշխատանքը թիմում սկսում է հունիսի 7-ից։ Առաջին իսկ մրցաշարը դառնում է ավելի քան հաջողությունը. թիմը կարողանում է հաղթել թրեբլ, հերթական անգամ հաղթելով Լա Լիգան և Իսպանիայի գավաթը, ինչպես նաև Չեմպիոնների Լիգան։


== Մարզչական վիճակագրություն ==
2016 թվականի փետրվարի 3-ի տվյալներով


== Պարգևներ ==


=== Պարգևներ խաղացողի կարգավիճակում ===
 Ռեալ ՄադրիդԼա Լիգա։ 1994/95
Հաղթող Իսպանիայի գավաթ։ 1992/93
Հաղթող Իսպանիայի սուպերգավաթ։ 1993
Արդյունք։ 3 տիտղոս ԲարսելոնաԻսպանիայի չեմպիոն (2)։ 1997/98, 1998/99
Հաղթող Իսպանիայի գավաթ (2)։ 1996/97, 1997/98
Հաղթող Իսպանիայի սուպերգավաթ։ 1996
Հաղթող ՈՒԵՖԱ-ի հաղթողների գավաթ։ 1996/97
Հաղթող ՈՒԵՖԱ Սուպեր գավաթ։ 1997
Արդյունք՝ 7 տիտղոս Իսպանիայի հավաքականՕլիմպիական չեմպիոն։ 1992
Արդյունք։ 1 տիտղասԱնձնականԻսպանիայի լավագույն երիտասարդ ֆուտբոլիստ «Don Balon»-ի կարծիքով։ 1990/91
Իսպանիայի լավագույն երիտասարդ ֆուտբոլիստ «El Pais»-ի կարծիքով։ 1990/91
Իսպանիայի լավագույն ֆուտբոլիստ «El Pais» թերթի կարծիքով։ 1997/98
ՖԻՖԱ 100-ի անդամ


=== Պարգևներ մարզչի կարգավիչոկում ===
 ԲարսելոնաԻսպանիայի չեմպիոն։ 2014/15
Հաղթող Իսպանիայի գավաթ։ 2014/15
Հաղթող ՈՒԵՖԱ Չեմպիոնների լիգա։ 2014/15
Հաղթող ՈՒԵՖԱ Սուպեր գավաթ։ 2015
Հաղթող Աշխարհի ակումբային առաջնություն։ 2015
Արդյունք։ 5 տիտղոսԱնձնականՖԻՖԱ-ի տարվա մարզիչ։ 2015


== Ծանոթագրություններ ==


== Արտաքին հղումներ ==
ՖԱ Բարսելոնայի պաշտոնական կայք
Ազգային հավաքականի տվյալներ
Վիճակագրություն FIFA-ի կայքում(անգլ.)